钦定古今图书集成/明伦汇编/官常典/第778卷 > 刘仲威〈从弟广德〉
## 钦定古今图书集成/明伦汇编/官常典/第778卷 > 刘仲威〈从弟广德〉

按《陈书》本传，“仲威，南阳涅阳人也。祖虬，齐世以国子
博士征，不就。父之遴，荆州刺史、治中从事史。仲威少
有志气，颇涉文史。梁承圣中，为中书侍郎，萧庄伪署
御史中丞，随庄入齐，终于邺中。仲威从弟广德，亦好
学，负才任气。父之亨，梁安西湘东王长史、南郡太守。
广德，承圣中以军功官至给事黄门侍郎、湘东太守。”
荆州陷后，依于王琳。琳平，文帝以广德为宁远始兴
王府限外记室参军，仍领其旧兵。寻为太尉侯瑱湘
州府司马，历乐山豫章二郡太守，新安内史。光大中，
假节、员外散骑常侍、云旗将军、河东太守。大建元年，
卒于郡，时年四十三。赠左卫将军。